Document ID: 32007D0153

ODLOČBA KOMISIJE
z dne 6. marca 2007
o spremembi Priloge A k Odločbi 2006/679/ES o tehnični specifikaciji za interoperabilnost v zvezi s podsistemom vodenje-upravljanje in signalizacija vseevropskega železniškega sistema za konvencionalne hitrosti in Priloge A k Odločbi 2006/860/ES o tehničnih specifikacijah za interoperabilnost v zvezi s podsistemom vodenje-upravljanje in signalizacija vseevropskega železniškega sistema za visoke hitrosti
(notificirano pod dokumentarno številko C(2007) 675)
(Besedilo velja za EGP)
(2007/153/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/48/ES z dne 23. julija 1996 o interoperabilnosti vseevropskega železniškega omrežja za visoke hitrosti (1) in zlasti člena 6(1) Direktive,
ob upoštevanju Direktive 2001/16/ES Evropskega parlamenta in Sveta z dne 19. marca 2001 o interoperabilnosti železniškega sistema za konvencionalne hitrosti (2) in zlasti člena 6(1) Direktive,
ob upoštevanju naslednjega:
(1)
Z Odločbo Komisije 2006/679/ES (3) je bila določena prva tehnična specifikacija za interoperabilnost („TSI“) v zvezi s podsistemom vodenje-upravljanje in signalizacija vseevropskega železniškega sistema za konvencionalne hitrosti.
(2)
Z Odločbo Komisije 2002/731/ES (4) je bila določena prva tehnična specifikacija za interoperabilnost („TSI“) v zvezi s podsistemom vodenje-upravljanje in signalizacija vseevropskega železniškega sistema za visoke hitrosti; bila je razveljavljena in nadomeščena z Odločbo 2006/860/ES.
(3)
Zaradi tehničnega napredka je treba posodobiti obvezni sklop specifikacij, določenih v Prilogi A k odločbam 2006/679/ES in 2006/860/ES, zlasti zaradi upoštevanja sporazuma, sklenjenega v okviru delovnih skupin Evropske agencije za železniški promet glede različice 2.3.0 Specifikacij v zvezi z zahtevami sistema. Ta različica bi morala veljati za oba sistema, torej za konvencionalne in visoke hitrosti.
(4)
V skladu s členom 6(2) Direktive 96/48/ES in členom 6(2) Direktive 2001/16/ES je Evropska agencija za železniški promet pristojna za pripravo ponovnega pregleda in posodabljanje tehničnih specifikacij za interoperabilnost (TSI) ter dajanje priporočil odboru iz člena 21 zaradi upoštevanja tehnološkega razvoja ali družbenih zahtev.
(5)
V skladu s členom 12(b) Uredbe (ES) št. 881/2004 Evropskega parlamenta in Sveta (5) Evropska agencija za železniški promet zagotovi, da so tehnične specifikacije za interoperabilnost (TSI) prilagojene tehničnemu napredku in tržnim gibanjem ter družbenim zahtevam, poleg tega Komisiji predlaga spremembe tehničnih specifikacij, ki jih šteje za potrebne.
(6)
Evropska agencija za železniški promet je dne 24. oktobra 2006 sprejela priporočilo v zvezi s seznamom obveznih specifikacij, določenih v TSI za sistem za konvencionalne hitrosti in za sistem za visoke hitrosti.
(7)
Ukrepi, predvideni s to Odločbo, so v skladu z mnenjem odbora, ustanovljenega v skladu s členom 21 Direktive 96/48/ES -
SPREJELA NASLEDNJO ODLOČBO:
Člen 1
Seznam obveznih specifikacij, določenih v Prilogi A k tej TSI, priloženi k Odločbi 2006/679/ES v zvezi s podsistemom vodenje-upravljanje in signalizacija vseevropskega železniškega sistema za konvencionalne hitrosti, se nadomesti s seznamom obveznih specifikacij, priloženim k tej odločbi.
Člen 2
Seznam obveznih specifikacij, določenih v Prilogi A k tej TSI, priloženi k Odločbi 2006/860/ES v zvezi s podsistemom vodenje-upravljanje in signalizacija vseevropskega železniškega sistema za visoke hitrosti, se nadomesti s seznamom obveznih specifikacij, priloženim k tej odločbi.
Člen 3
Ta odločba začne veljati na dan uradne objave.
Člen 4
Ta odločba je naslovljena na države članice.
V Bruslju, 6. marca 2007

Labels: 7
8
15